# Abelisàurids

Els abelisàurids (Abelisauridae, 'llangardaixos d'Abel') constitueixen una família (o clade) de dinosaures teròpodes ceratosaures. Els abelisàurids van prosperar durant el període Cretaci, a l'àntic supercontinent del sud de Gondwana i, actualment, les seves restes fòssils es troben en els continents moderns d'Àfrica i Sud-amèrica, així com al subcontinent de l'Índia i l'illa de Madagascar.
Com la majoria de teròpodes, els abelisàurids eren carnívors bípedes. Es caracteritzaven per presentar unes extremitats anteriors curtes i ornamentacions al crani, amb protuberàncies i punxes. En els abelisàurids més tardans, com Carnotaurus, els braços van esdevenir gairebé vestigials, el crani es va tornar més curt i van desenvolupar crestes ossies sobre els ulls. La majoria dels abelisàurids coneguts deurien mesurar entre 5 i 9 metres de longitud, des del morro fins al final de la cua.

## Descripció

Les restes fòssils d'abelisàurids es limiten, en gran manera, als continents meridionals, els quals formaven el supercontinent Gondwana. Substituïren els carcarodontosàurids com els depredadors més grossos en els ecosistemes dels continents australs.

## Taxonomia i sistemàtica
### Classificació

La següent és una llista dels gèneres d'abelisàurids per classificació i localització, d'acord amb la definició acceptada:
FAMÍLIA ABELISAURIDAE
* Abelisaurus (Argentina)
* Compsosuchus (Índia)
* Indosaurus (Índia)
* Indosuchus (Índia)
* Kryptops (Níger)
* Rugops (Níger)
* Xenotarsosaurus (Argentina)
* Subfamília Carnotaurinae
** Ekrixinatosaurus (Argentina)
** Ilokelesia (Argentina)
** Majungasaurus (Madagascar)
** Rajasaurus (Índia)
** Skorpiovenator (Argentina)
** Tribu Carnotaurini
*** Aucasaurus (Argentina)
*** Carnotaurus (Argentina)
Indosaurus és, probablement, un exemplar jove d'Indosuchus. D'altra banda, alguns científics inclouen Xenotarsosaurus de l'Argentina com a abelisàurid basal, mentre d'altres el consideren fora d'Abelisauroidea. Els francesos Genusaurus i Tarascosaurus han sigut també inclosos en el grup dels abelisàurids, però ambdós es basen en restes fragmentàries i probablement és ceratosaures basals.

### Filogènia

Una anàlisi filogenètica realitzada l'any 2004 per Paul Sereno i col·legues, va obtenir els següents resultats:
| Abelisauroidea | Noasauridae Abelisauridae ?Ilokelesia Rugops Abelisaurus Carnotaurinae Rajasaurus Majungasaurus Carnotaurini Aucasaurus Carnotaurus |
Ilokelesia fou descrit originàriament com a grup germà dels Abelisauroidea. De totes maneres, Sereno el va situar proper a Abelisaurus i no tant als noasàurids, un resultat que està d'acord amb tot un seguit d'altres anàlisis recents.

## Referències

* ↑ Sereno, P.C. and Brusatte, S.L. 2008. "Basal abelisaurid and carcharodontosaurid theropods from the Lower Cretaceous Elrhaz Formation of Niger Arxivat 2008-03-07 a Wayback Machine.". Acta Palaeontologica Polonica 53 (1): 15–46.
* ↑ Canale, J.I., Scanferla, C.A., Agnolin, F., and Novas, F.E. (2008). "New carnivorous dinosaur from the Late Cretaceous of NW Patagonia and the evolution of abelisaurid theropods." Naturwissenschaften. doi: 10.1007/s00114-008-0487-4.
* ↑ Novas, F.E., Agnolin, F.L., & Bandyopadhyay, S. 2004. Cretaceous theropods from India: a review of specimens described by Huene and Matley (1933). Revista del Museo Argentino del Ciencias Naturales 6(1): 67-103.
* 1 2 Tykoski, R.S. & Rowe, T. (2004). "Ceratosauria". In: Weishampel, D.B., Dodson, P., & Osmolska, H. (Eds.) The Dinosauria (2nd edition). Berkeley: University of California Press. P. 47–70 ISBN 0-520-24209-2
* ↑ Sereno, P.C., Wilson, J.A., & Conrad, J.L. 2004. New dinosaurs link southern landmasses in the mid-Cretaceous. Proceedings of the Royal Society of London: Biological Sciences 271: 1325–1330.
* ↑ Coria, R.A. & Salgado, L. A basal Abelisauria Novas 1992 (Theropoda- Ceratosauria) from the Cretaceous Period of Patagonia, Argentina. In: Perez-Moreno, B, Holtz, T.R., Sanz, J.L., & Moratalla, J. (Eds.). Aspects of Theropod Paleobiology. Gaia 15:89–102. [not printed until 2000]
* ↑ Calvo, J.O., Rubilar-Rogers, D., & Moreno, K. 2004. A new Abelisauridae (Dinosauria: Theropoda) from northwest Patagonia. Ameghiniana 41(4): 555-563.